JY LEES NOU Fynskrif-ster krap sake lelik om in Arendsvlei
Die aktrise Kim Cloete is nou in Arendsvlei te sien. Foto: Verskaf.
Die aktrise Kim Cloete (40) is deesdae as Olivia Wolfe in die kykNET & kie-telenovelle Arendsvlei te sien.
Olivia Wolfe...in lewende lywe #Arendsvlei??
A post shared by ARENDSVLEI (@arendsvlei) on Apr 8, 2020 at 11:37am PDT
Kim, wat in Johannesburg woon, het reeds in November en Desember na Kaapstad gereis om haar tonele te verfilm.
Die aktrise meen dis nie Olivia se doel om Beatrice en Hamilton se lewe te kom omverwerp nie. "Ek dink haar bedoeling was om vrede te maak vir haarself en miskien om dit vir Hamilton te gee, want hulle het in moeilike tye uitmekaar gegaan."
Maar of haar karakter enige drama in die komende weke gaan veroorsaak, wil sy nie verklap nie.
No words... #Arendsvlei??
A post shared by ARENDSVLEI (@arendsvlei) on Apr 13, 2020 at 11:32am PDT
Kim het dit geniet om op die Arendsvlei-stel te wees. "Dit was vir my regtig 'n groot plesier. Ek en Kevin stap nou al 'n lang pad saam; dus was dit baie nice om weer met hom saam te werk. In 2008 het ons saam aan die fliek Crime geskiet en ons het Isidingo saam gedoen."
"Dit was vir my 'n regte Kaapse ervaring op 'n stel wat 'n mens maar min kry," sê sy.
Sy het dit geniet om met Jolene en weer met Melanie du Bois (Ronel Foster) saam te werk. "Ek en Melanie is al byna 20 jaar pelle en kom van die begin van 7de Laan-dae af saam. Die res van die cast en crew is almal mense wat ek ken en ons kry nie altyd die geleentheid om saam te werk nie; dus was dit lekker om met hulle 'n vloer te deel."
Arendsvlei: Dit lyk asof Olivia Wolfe steeds in die Vlei is...????????
A post shared by kykNET&kie (@kyknetkie) on May 12, 2020 at 2:28am PDT
Volgens die aktrise word sy steeds op straat herken as Bianca Booysen in Isidingo en vir haar rol as Bronwyn Abrahams in die hospitaaldramareeks Binnelanders waarin sy tot 2018 te sien was. Sy is ook bekend as Fynskrif se Anne Matthews.
Kim sê al woon sy in Johannesburg is haar maatskappy in die Kaap; dus reis sy meeste van die tyd tussen die stede. "My huis, man en honde is in Johannesburg, maar my ma, broer en die res van my familie is in die Kaap."
Kim Cloete en haar gesin. Foto: Verskaf
Behalwe dat sy nou in Arendsvlei te sien is, is die aktrise ook besig om saam met die regisseur André Odendaal aan die tweede seisoen van die SABC2-komediereeks Vlieënde Springbokkie te werk.
"Ons was veronderstel om al aan die produksie te werk, maar toe gebeur COVID-19. Ons het nou al met die werksessies begin en behoort teen die einde van die maand op die stel te wees. Ek werk ook aan 'n nuwe dramareeks, Bewolkte Hart, wat ook uitgestel is weens COVID-19," vertel sy.